“Ledi” gazetasi o‘quvchilaridan biri tahririyatga yo‘llagan maktubida imkoniyati cheklangan insonlar hamda aholining ma’lum guruhlari vakillari tugash muddati belgilanmagan fuqarolik pasportlari berilishi mumkin-mumkin emasligi haqida savol berdi. “Muddati cheklanmagan pasportlar olish imkoni bormi? Axir keksa, xasta, yillab o‘rnidan qimirlamay yotadigan qancha odam bor? Shu toifa odamlarga imtiyoz yaratishning imkoni yo‘qmi?”, – deb so‘radi mushtariy.Uning savoliga Firdavs Consult byurosi advokati F. Muxtorov javob berdi. “O‘zbekiston Respublikasi fuqarosi biometrik pasportlarini berish to‘g‘risidagi nizomda tugash muddati ko‘rsatilmagan pasport berilishi ko‘zda tutilmagan, – dedi mutaxassis. – Ammo ushbu nizomga shu holat bilan bog‘liq o‘zgartish kiritish haqida taklif berish maqsadga muvofiq bo‘ladi”.